ആദിവാസി ഊരില് നിന്നും വെസ്റ്റേണ് ലുക്കില്, ഞെട്ടിച്ച് ഫോട്ടോഷൂട്ട്, വൈറലായി ചെമ്ബന് ചേട്ടന്, അലന് അതിജീവനത്തിന്റെ സന്തോഷം ഗൗതം അമ്രകുഞ്ചം കണ്ണൂര് ആറളം പഞ്ചായത്തിലെ ചെമ്ബന് എന്ന ആദിവാസി മനുഷ്യന് ഇപ്പോള് സോഷ്യല് മീഡിയയില് ട്രെന്ഡിങ്ങാണ്. ചെമ്ബന് ചേട്ടന്റെ ഫോട്ടോഷൂട്ട് ആണ് ഇപ്പോള് വൈറലാകുന്നത്. കണ്ണൂര് പേരാവൂര് സ്വദേശിയായ അലന് നടത്തിയ ഫോട്ടോഷൂട്ടാണ് ചെമ്ബനെ സോഷ്യല് മീഡിയ താരമാക്കിയത്. സാധാരണ വേഷത്തില് നിന്നും ഹാറ്റും, സ്യൂട്ടും, പൈപ്പുമായി വെസ്റ്റേണ് ലുക്കില് ചെമ്ബന് ചേട്ടന് മാറിയപ്പോള് നാട്ടുകാര്ക്കും അത്ഭുതം. അലന്റെ ഫോട്ടോഷൂട്ടിന് എന്താണിത്ര പ്രത്യേകത ? ഫാഷന് ഫോട്ടോഗ്രാഫിയും, പോട്രെയ്റ്റ് ഫോട്ടോഗ്രാഫിയും, സ്റ്റൈലിങ്ങുമൊക്കെ യൂറോപ്യന് നാടുകളില് പ്രചാരത്തില് വന്നിട്ട് കാലങ്ങളായെങ്കിലും മലയാളിക്ക് അത് പുതുമയുള്ള ഒന്നാണ്. ഈ മേഖലയില് പരീക്ഷണം നടത്തുന്ന നിരവധി ഫോട്ടോഗ്രാഫര്മാര് ഇന്ന് കേരളത്തിലും സജീവമാണ്. ഇത്തരം ഫോട്ടോഷൂട്ടുകളും സോഷ്യല് മീഡിയയില് നാം കാണുന്നുണ്ട് പക്ഷെ അളവിന്റെ ഫോട്ടോഷൂട്ടിന് പിന്നില് അതിജീവനത്തിന്റെ ഫ്രെയിമുകള് തെളിച്ചത്തോടെ കിടക്കുന്നുണ്ട്. ചെമ്ബന് ചേട്ടന്റെ ഫോട്ടോഷൂട്ടിന് മൂന്നു വര്ഷം മുന്പ് അലന്റെ ജീവിതത്തില് സംഭവിച്ചത് വലിയ ദുരന്തമായിരുന്നു. എറണാകുളത്ത് നിന്നും സിനിമാറ്റോഗ്രഫി പഠിച്ചിറങ്ങിയ ആല്വിനും സുഹൃത്തും കോട്ടയത്ത് ഒരു സ്റ്റുഡിയോ ആരംഭിച്ചു. സിനിമ എന്ന സ്വപ്നത്തിലേക്കുള്ള അവരുടെ ആദ്യ ചവിട്ടുപടിയായിരുന്നു സ്റ്റുഡിയോ. മനസ്സില് നിറയെ സ്വപ്നങ്ങളുമായി ആ ചെറുപ്പക്കാര് സ്റ്റുഡിയോ ഉദ്ഘാടനത്തിന് ശേഷം നാട്ടിലേക്ക് മടങ്ങി. ബൈക്കിലായിരുന്നു യാത്ര. വിധി വില്ലനായെത്തിയ ആ യാത്രയില് അലനും സുഹൃത്തും സഞ്ചരിച്ചിരുന്ന ബൈക്കിലേക്ക് ഒരു കാര് വന്നിടിച്ചു. ഒപ്പമുണ്ടായിരുന്ന സുഹൃത്ത് അപകട സ്ഥലത്ത് തന്നെ മരണപ്പെട്ടു, അലന് സ്പൈനല് ഇഞ്ചുറി സംഭവിച്ച് തളര്ന്നു കിടപ്പായി. ഒരു നിമിഷം കൊണ്ട് ജീവിതത്തില് സ്വപ്നം കണ്ടിരുന്നതെല്ലാം ഇരുള് മൂടിയ അവസ്ഥ. സുഹൃത്തിനെ കൂടി നഷ്ടപ്പെട്ടതോടെ മാനസികമായും തളര്ന്ന നിലയിലായി അലന്. നട്ടെല്ലിന് പരിക്കേറ്റു കിടപ്പിലായ അലന് പക്ഷെ ജീവിതത്തിന്റെ നിറമുള്ള ഫ്രെയിമുകള് സ്വപ്നം കണ്ടു. ജീവിതത്തിലേക്ക് തിരിച്ചു വരാന് ആ ചിത്രങ്ങള് അലനെ പ്രേരിപ്പിച്ചുകൊണ്ടിരുന്നു. കോട്ടയത്തെ സുഹൃത്തുക്കള് കാണാനെത്തിയ സാഹചര്യത്തിലാണ് അലന് ചെമ്ബന് ചേട്ടന്റെ ഫോട്ടോഷൂട്ട് നടത്തുന്നത്. മൂന്ന് വര്ഷത്തിന് ശേഷമുള്ള ക്ലിക്ക്, അത് ഹിറ്റായി. തന് സ്വായത്തമാക്കിയ കഴിവ് നഷ്ടപ്പെട്ടു പോകരുതെന്ന് കരുതി ഒന്ന് ട്രൈ ചെയ്തതാണെന്ന് അലന് പറയുമ്ബോഴും, ജീവിതത്തെ വ്യത്യസ്തമായി കാണാന് ആഗ്രഹിക്കുന്ന ചെറുപ്പക്കാരന്റെ ഊര്ജവും, ലക്ഷ്യബോധവും വായിച്ചെടുക്കാം. ഇതിനിടയില് സുഹൃത്ത് അഭിനയിച്ച് മുഴുമിപ്പിയ്ക്കാതെ പോയ ഒരു ഹ്രസ്വ ചിത്രം അലന് പുറത്തിറക്കി. നിലവില് സിനിമ എന്ന സ്വപ്നത്തിന്റെ ആദ്യഘട്ടം , തിരക്കഥ പൂര്ത്തിയാക്കി, തുടര് പ്രവര്ത്തനങ്ങളുമായി മുന്നോട്ട് പോകുകയാണ് അലന്. Tags: featured news